La
campagne Líofa, inviade intal Setembar dal 2011 dal ministeri pe
culture de Irlande dal Nord cun chê di sburtâ la int a imparâ e a
doprâ il gaelic irlandês, e à cjatât un sucès cence precedents
che al à puartât a incressi i siei obietîfs. Cun di fat, sul
imprin, la iniziative si proponeve di cjatâ fûr un miâr di
personis che si impegnassin in maniere formâl a imparâ e a tacâ a
fevelâ par irlandês dentri dal 2015. A vuê però a son passe 13
mil lis personis che a àn za sotscrit l’impegn domandât de
campagne. I organizadôrs de iniziative a àn cussì decidût di alçâ
l’obietîf che si vevin proponût e di puartâ a 20 mil il numar di
sotscritôrs che si impegnin a imparâ e a doprâ la lenghe dentri
dal 2020.
Font:
BBC,
05/09/15
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans unk